Will.i.am

William James Adams, Jr. (g. 1975 m. kovo 15 d.) – amerikiečių hiphopo atlikėjas, šokėjas, aktorius, įrašų prodiuseris ir dainų autorius, geriau žinomas savo sceniniu slapyvardžiu will.i.am. Jis yra vienas iš grupės „The Black Eyed Peas“ įkūrėjų. Taip pat jis yra įkūręs savo įrašų kompaniją pavadinimu „will.i.am music group“.

Asmeninis gyvenimas 

Užaugo Los Andžele, Kalifornijoje. Jo tėvai kilę iš Jamaikos. Los Andžele jis lankė John Marshall vidurinę mokyklą, kur ir susitiko apl.de.ap. Will taip pat buvo Apl patėvio Hudgens kambarioko sūnėnas. Will. i.am yra vienas iš hiphopo grupės „Black Eyed Peas“ įkūrėjų. Šią grupę su savo draugu apl.de.ap įkūrė 1995 m. Prieš įkuriant grupę, will. i.am lankė Mados dizaino ir prekybos institutą Los Andžele. Čia 2001 m. jis pradėjo kurti savo drabužių liniją pavadinimu „i. am“, kuri oficialiai debiutavo 2005 metais Las Vegase, „Magic“ drabužių prekybos šou. Jis taip pat yra „Black Eyed Peas“ dizaineris.

2008 m. sausio mėnesį will. i.am parašė dainą „Yes we can“, kuri palaikė Barack Obama kandidatūrą į JAV prezidento postą. Klipą režisavo vyriausias Bob Dylan sūnus Jesse Dylan. Šiame klipe pasirodė tokios įžymybės kaip: Nicole Scherzinger, Scarlett Johansson, John Legend ir kt. Dainos „Yes we can“ žodžiai buvo paimti iš Barack Obama kalbos, pasakytos 2008 metų sausio 8 dieną. Klipą „Youtube“ svetainėje per pirmąją savaitę peržiūrėjo daugiau nei 4 mln. žmonių. Will. i.am dėl šio klipo laimėjo „Webby Award“ apdovanojimą „Metų artisto“ kategorijoje.

2008 m. vasario 29 d. buvo išleistas ir antrasis klipas „We Are the Ones“. Jame pasirodė tokios garsenybės kaip: Jessica Alba, Ryan Phillippe, Eric Mabius, Taboo, Macy Gray ir kt.

Skandalai 

2009 m. birželio 22 d. tinklaraštininkas Perez Hilton apkaltino will. i.ir jo komandą užpuolimu Toronte po 2009 m. „MuchMusic Video Awards“ apdovanojimų šou. Will ir Perez konfliktas įvyko po to, kai Perez savo tinklaraštyje šaipėsi iš Fergie bei naujų „Black Eyed Peas“ dainų.

Nors Will buvo apkaltintas, policija pateikė kaltinimus will. i.am vadybininkui Liborio Molina.

Muzikinė karjera

Atban Klann 

Apl ir will. i.am sukūrė breiko grupę pavadinimu „Tribal Nation“ ir dažnai apsirodydavo Pietų Kalifornijos vakarėliuose ar koncertuose. Nuo 1992 m. iki 1995 m. breiko grupė persiorientavo į muzikos grupę pavadinimu „Atban Klann“ („A Tribe Beyond a Nation“). Be Apl ir will. i.am, grupėje buvo MC Mookie Mook, Dante Santiago ir prodiuseris DJ Motiv8. „Atban Klann“ buvo pasirašiusi kontraktą su įrašų kompanija „Ruthless Records“, debiutavo atlikėjo Eazy-E EP’o „5150: Home 4 tha Sick“ dainoje „Merry Muthaphuckkin' Xmas“. Netrukus grupė įrašė ir turėjo išleisti 1992 m. spalio 6 d. savo debiutinį studijinį albumą „Grass Roots“. Po 2 metų grupė išleido pirmąjį singlą iš albumo – „Puddles Of H20“. Dainos vėliau iš albumo buvo „nutekintos“, o viršelis padarytas iš Apl.de.ap ir Will 1X „Bridging The Gap“ foto sesijų. Tačiau dėl nežinomų priežasčių albumas buvo neišleistas ir 1995 m. po Eazy-E’s mirties, įrašų kompanija nutraukė sutartį su grupe. Will 1X pakeitė savo vardą į will. i.am, prie Atban Klann dueto prisidėjo Taboo, ir susikūrė nauja grupė „Black Eyed Peas“. 1998 m. birželio 30 d. išėjo pirmasis BEP albumas „Behind the Front“, ir dauguma dainų buvo demo dainos, skirtos „Grass Roots“ albumui.

The Black Eyed Peas 

Savo muzikinę karjerą Will. i.am pradėjo grupėje „Black Eyed Peas“. Grupė pasirašiusi kontraktą su įrašų kompanija „Interscope Records“, 1998 m. išleido debiutinį albumą „Behind the Front“. Albumas susilaukė kritikų labai gerų atsiliepimų. Singlas „Joints & Jams“ iš albumo, tapo „Oskaru“ apdovanoto filmo „Bulvortas“ vienu iš garso takelių. Taip pat 1999-ųjų metų MTV vaizdo klipų apdovanojimuose „Joints & Jams“ vaizdo klipas buvo nominuotas „Geriausių specialiųjų efektų“ kategorijoje.
Antrasis grupės studijinis albumas „Bridging the Gap“ buvo išleistas 2000 m. Vienas šio albumo singlas, daina „Request Line“, atlikta su dainininke Macy Gray, pakilo į JAV Top 40-uką ir tapo pirmuoju kiek žymesniu grupės hitu.
2001-ųjų balandį tope apsilankęs kūrinys sulaukė dėmesio ir MTV apdovanojimuose – ten jis buvo nominuotas geriausio hip-hopo vaizdo klipo kategorijoje. Buvo parduota daugiau nei 1,2 milijono –Bridging the Gap albumo kopijų visame pasaulyje. Po trečiojo albumo „Elephunk“ sėkmės grupė išpopuliarėjo ir kiti du albumai taip pat pasiekė aukštas vietas topuose.

Prodiuserio karjera 
Will.i.am taip pat yra labai geras prodiuseris. Jis yra prodiusavęs tokias žvaigždes ir muzikos grupes kaip: Pussycat Dolls, John Legend, Ricky Martin, Sérgio Mendes, Busta Rhymes, Justin Timberlake, Fergie, Nas, Ciara, Macy Gray ir Michael Jackson. Will. i.am taip pat galima išgirsti Flo Rida debiutiniame albume „Mail on Sunday“, kur jis atlieka su FloRida dainą „In The Ayer“, ir Usher naujausiame albume „Here I Stand“, daione „What’s Your Name“. Taip pat jis kartu su Robin Antin įkūrė merginų grupę „The Paradiso Girls“, kuri 2009 m. išleido debiutinį albumą.

Solo karjera 

2001 m. spalio 2 d. will. i.am išleido savo solinį debiutinį studijinį albumą „Lost Change“. Taip will. i.am tapo pirmuoju „The Black Eyed Peas“ nariu, kuris išleido solo albumą. Albumas nepasiekė komercinės sėkmės ir tik vienintelei dainai „I Am“ buvo sukurtas vaizdo klipas.

2003 m. rugsėjo 23 d. will. i.am išleido pirmąjį kompiliacinį albumą „Must B 21“. Kaip ir pirmasis will solo albumas, šis kompiliacinis albumas nebuvo populiarus. Daina „Go!“ buvo panaudota 2004 m. kompiuteriniame žaidime „NBA Live 2005“ ir dar viename žaidime „Madden NFL 2005“.

2007 m. rugsėjo 25 d. išėjo trečiasis will. i.am studijinis albumas „Songs About Girls“. will. i.am’s savo MySpace TV video sakė, jog jis jaučiasi lyg tai būtų jo debiutinis studijinis albumas, o pirmieji du buvo tiesiog produkcijos rinkiniai. Albumas debiutavo #38 vietoje Billboard 200 topų sąraše ir per pirmąją savaitę buvo parduota tiktai 21 000 albumo kopijų. Albumas buvo atestuotas auksiniu Lenkijoje.

Pirmasis singlas iš albumo buvo „I Got It from My Mama“, kuris Billboard Hot 100 tope debiutavo tiktai #93 vietoje. Aukščiausia pasiekta vieta šiame tope yra 31. Kanadoje ši daina debiutavo #41 vietoje. will. i.am sukūrė „I Got It from My Mama“ remiksą, kuriame panaudoti „Daft Punk“ dainos „Around the World“ elementai. Daft Punk neleido will. i.am naudoti jų dainos will singlo remikse. Tačiau buvo sukūrtas remikso vaizdo klipas su „The Paradiso Girls“.

„Heartbreaker“ yra antrasis singlas iš albumo, įrašytas kartu su „Girls Aloud“ grupės nare Cheryl Cole. Daina debiutavo #74 pozicijoje JK singlų tope. The song entered the top twenty two weeks later. Galiausiai Jungtinėje Karalystėje daina pasiekė ketvirtąją vietą. „Heartbreaker“ debiutavo #49 vietoje Airijos singlų tope ir aukščiausia pasiekta šios dainos vieta šiame tope yra septintoji vieta. Tai yra kolkas sėkmingiausias will. i.am singlas per jo solinę karjerą.

„One More Chance“ trečiasis singlas iš albumo „Songs About Girls“. Dainos bendraautoris yra Fernando Garibay. Daina buvo išleista 2008 m. rugpjūčio 25 d. Jungtinėjė Karalystėje. 2008 m. rugpjūčio 31 d. daina įžengė į Jungtinės Karalystės Singlų Topą #97 pozicijoje.

Aktoriaus karjera 

will. i.am nesenai buvo pakviestas filmuotis 2009 metų filme „X-Men Origins: Wolverine“, tai vienas iš „X-Menai“ filmo tęsinių. Taip pat jis įgarsino vieną iš animacinio filmo „Madagaskaras: pabėgimas į Afriką“ personažą – Moto Moto, taip pat atliko ar prodiusavo daugelį šiame filme atliekamų dainų

Diskografija

Albumai 
 2001: Lost Change
 2003: Must B 21
 2007: Songs About Girls

Singlai 
 2007: „I Got It from My Mama“
 2008: „Heartbreaker“ (kartu su Cheryl Cole)
 2008: „One More Chance“
 2008: „Yes We Can“
 2008: „We Are the Ones“

Filmografija 
 2008: Madagaskaras: pabėgimas į Afriką
 2009: X-Men Origins: Wolverine
 2011: Rio

Apdovanojimai ar nominacijos 

 Emmy apdovanojimas
 2008, New Approaches in Daytime Entertainment: „Yes We Can Song“ (Laimėjo)

 Grammy apdovanojimas
 2009, Best Urban/Alternative Performance: „Be OK“ (Laimėjo) 
 2009, Best Producer Of The Year, Non-Classical: „American Boy“ (Nominuotas)

Šaltiniai

Nuorodos 

 Oficiali svetainė internete 
 Apie Will.i.am – IMDb.com
 Pasaulinė Will.i.am svetainė internete
 Will.i.am drabužių linijos „i.am“ svetainė internete 
 
 „Yes we can“ videoklipas

JAV dainininkai
JAV repo atlikėjai
Dainų autoriai
Muzikos prodiuseriai